آسیہ ناصر

آسیہ ناصر  (ولادت: 1971ء) ایک پاکستانی سیاست دان ہیں جو 2002ء سے مئی 2018ء تک پاکستان کی قومی اسمبلی کی رکن رہ چکی ہیں۔

ابتدائی زندگی اور تعلیم 
آسیہ ناصر 15 جولائی 1971 کو پاکستان کے کوئٹہ میں پیدا ہوئیں۔ انہوں نے گورنمنٹ گرلز کالج کوئٹہ سے انگریزی ادب میں ایم اے کیا۔ آسیہ نے کراچی کے نوٹری ڈیم انسٹی ٹیوٹ آف ایجوکیشن سے اساتذہ کی تربیت میں سند بھی حاصل کی۔

سیاسی زندگی

2002ء کے عام انتخابات 
آسیہ ناصر 2002ء کے عام انتخابات میں اقلیتوں کے لیے مخصوص نشست پر متحدہ مجلس عمل کی امیدوار کی حیثیت سے پاکستان کی قومی اسمبلی کی رکن منتخب ہوئیں۔

2008ء کے عام انتخابات 
آسیہ 2008ء کے پاکستانی عام انتخابات میں بلوچستان سے خواتین کے لیے مخصوص نشست پر متحدہ مجلس عمل کی امیدوار کی حیثیت سے پاکستان کی قومی اسمبلی کی رکن دوبارہ منتخب ہوئیں۔

2013ء کے عام انتخابات 
وہ 2013ء کے پاکستانی عام انتخابات میں اقلیتوں کے لیے مخصوص نشست پر جمیعت علمائے اسلام کی امیدوار کی حیثیت سے پاکستان کی قومی اسمبلی میں دوبارہ منتخب ہوئیں۔

آسیہ نے جون 2014ء میں یہ مسئلہ اٹھایا کہ کیوں غیر مسلموں کو پاکستان کا وزیر اعظم یا ملک کا صدر منتخب نہیں کیا جاسکتا۔ انہوں نے پاکستان میں غیر مسلم برادری کو شراب کے استعمال پر پابندی کی بھی مخالفت کی۔

حوالہ جات 

1971ء کی پیدائشیں
اکیسویں صدی کی پاکستانی خواتین سیاست دان
اکیسویں صدی کی خواتین سیاست دان
بقید حیات شخصیات
پاکستانی ارکان قومی اسمبلی 2002ء تا 2007ء
پاکستانی ارکان قومی اسمبلی 2008ء تا 2013ء
پاکستانی ارکان قومی اسمبلی 2013ء تا 2018ء
پاکستانی مسیحی
جمعیت علمائے اسلام (ف) کے سیاست دان
قومی اسمبلی پاکستان کی خواتین ارکان
قومی اسمبلی پاکستان کے رکن کے نامکمل مضامین
کوئٹہ کی شخصیات
ویکی ڈیٹا سے مطابقت رکھنے والی مختصر تفصیل